‘এক যুগের অবসান…,’ ধর্মেন্দ্রর প্রয়াণে আবেগঘন বার্তা মোদির

ওয়েব ডেস্ক: এক দীর্ঘ জল্পনার অবসান হল সোমবার দুপুরেই। শেষ নিঃশ্বাস ত্যাগ করলেন বলিউডের বর্ষীয়ান অভিনেতা ধর্মেন্দ্র (Dharmendra Passes Away)। তাঁর মৃত্যুতে ইতিমধ্যে শোকের চাদরে ঢেকেছে গোটা বলিউড (Bollywood)। আর এবার এই মেগাস্টারের প্রয়াণে শোকবার্তা (Mourns) প্রকাশ করলেন প্রধানমন্ত্রী নরেন্দ্র মোদি (Narendra Modi)। সোশ্যাল মিডিয়ায় অভিনেতার প্রয়াণকে ‘এক যুগের সমাপ্তি’ বলে আখ্যা দিলেন তিনি।

সোমবার দুপুরে এক্স হ্যান্ডেলে একটি পোস্ট করে প্রধানমন্ত্রী মোদি লেখেন, ‘ধর্মেন্দ্রজি যে কোনও চরিত্রকে প্রাণময় করে তুলতে পারতেন। তাঁর অভিনয়ে ছিল বৈচিত্র্য, গভীরতা এবং স্বতঃস্ফূর্ততা। ভারতীয় চলচ্চিত্রের ইতিহাসে তিনি চিরস্মরণীয় হয়ে থাকবেন।’ পাশাপাশি তিনি অভিনেতার ব্যক্তিগত গুণাবলিরও প্রশংসা করেন তিনি। অভিনেতার সহজ-সরল স্বভাব, বিনয় এবং আন্তরিকতার জন্য তাঁকে শিল্প জগতের ভেতর ও বাইরে সমানভাবে ভালবাসা হয়েছে বলে উল্লেখ করেন প্রধানমন্ত্রী।

The passing of Dharmendra Ji marks the end of an era in Indian cinema. He was an iconic film personality, a phenomenal actor who brought charm and depth to every role he played. The manner in which he played diverse roles struck a chord with countless people. Dharmendra Ji was…

— Narendra Modi (@narendramodi) November 24, 2025

আরও পড়ুন: বলিউডে নক্ষত্রপতন, শোলের পঞ্চাশে বিদায় বীরুর

সোমবার সকালে মুম্বইয়ে ৮৯ বছর বয়সে শেষ নিঃশ্বাস ত্যাগ করেন ধর্মেন্দ্র। শীঘ্রই ৯০-এ পা দেওয়ার কথা ছিল তাঁর। দীর্ঘদিন ধরেই অসুস্থ ছিলেন অভিনেতা এবং সম্প্রতি হাসপাতাল থেকে বাড়িতে নিয়ে গিয়ে তাঁর চিকিৎসা চলছিল। পুলিশের বরাত দিয়ে জানানো হয়েছে, সকালে তাঁর মৃত্যু হয় এবং এরপর থেকেই অন্ত্যেষ্টির প্রস্তুতি শুরু হয়।

এদিন সকালে ধর্মেন্দ্রর প্রয়াণের জল্পনা ছড়ায় যখন জুহুতে তাঁর বাসভবন থেকে একটি অ্যাম্বুল্যান্স বেরিয়ে যেতে দেখা যায়। একই সময় বাড়তি নিরাপত্তার ব্যবস্থা করা হয় পবন হংস শ্মশানঘাটেও। উলেখযোগ্যভাবে জানা গিয়েছে, সেখানেই তাঁর শেষকৃত্য সম্পন্ন হওয়ার কথা রয়েছে। ইতিমধ্যেই সেখানে পৌঁছেছেন হেমা মালিনী, ইশা দেওল, আমির খান, অমিতাভ বচ্চন, অভিষেক বচ্চনসহ আরও অনেকে। তবে অভিনেতার পরিবারের তরফে এখনও পর্যন্ত তাঁর প্রয়াণ সম্পর্কে কোনও আনুষ্ঠানিক বিবৃতি দেওয়া হয়নি।